laion/Wikipedia-Exotic huggingface dataset:
Ületavad toimingud

Ületavad toimingud (sanskriti ja paali keeles pāramitā; tiibeti keeles pha rol tu phyin pa; hiina keeles 波羅蜜 boluomi; jaapani keeles haramitsu), ka ületavused, on peamiselt mahajaanas bodhisattvale omased teostusviisid ja toimingud. Sanskritikeelse mõiste pāramitā algtähenduseks on arvatavasti ‘teisele kaldale viiv’ ehk ‘üleviiv’ ehk ‘ületav’; selle tiibetikeelne vaste tähendab ‘teisele kaldale jõudmist’. Lääne budoloogias tõlgitakse seda kõige sagedamini ‘täiuseks‘ või ‘täiuslikkuseks’ (inglise keeles perfections). Ületavad toimingud kirjeldavad bodhisattva astmelist teed, mille abil jõutakse teisele kaldale ehk teadvuse kõrgeimasse seisundisse. Ületavad toimingud on mahajaana õpetustes kesksel kohal ja nende põhiline funktsioon on meeleplekkide hävitamine ning vastavate positiivsete omaduste tugevdamine. Iga ületav toiming on vastukaaluks kindlale meeleplekile. Üldlevinud on kuue ületava toimingu nimekiri: ületav annetamine, ületav kõlblus, ületav kannatlikkus, ületav tarmukus, ületav mõtlus, ületav mõistmine. Mõnes tekstis (näiteks "Kümne taseme suutras") lisanduvad neile veel neli ületavust, et ületavad toimingud oleksid kooskõlas bodhisattva kümne taseme nimekirjaga: ületav vahend (sanskriti keeles upāya-pāramitā), ületav tõotus (praṇidhāna-pāramitā), ületav vägi (bala-pāramitā) ja ületav teadmine (jñāna-pāramitā). Kaheksatuhandelise ületava mõistmise suutra kohaselt saab kõiki neid toiminguid pidada (sansaarat) ületavateks vaid juhul, kui neid suunab ületav mõistmine, mis tähendab eelkõige sellest aru saamist, et kõik seadmused on tühjad. Tavaline annetamine ei ole järelikult ületav, kuigi ka see annab pälvimusi; samuti ei ole ka kõlblus ega teised ületavad toimingud tavalises mõttes ületavad, kui neis puudub mõistmine. Oluline on ka, et kõik ületavad toimingud toimuvad eelkõige meeles; näiteks ületav annetamine ei tähenda, et konkreetse annetamisega peaks püüdma teisi rikkamaks muuta, vaid seda, et inimese vastav meelestatus vabastab ta omandiihast. Mahajaana tekstid kirjeldavad, kuidas ületavad toimingud avalduvad bodhisattva tegevuses. Budismi kirjanduses on hulk legende sellest, kuidas bodhisattva (eelkõige Šākjamuni ise oma varasemates eludes bodhisattvana) toimisid. Varajastes paali tekstides ületavusi ei mainita, kuid džaatakates, Buddhavaṃsa’s ja Cariyāpiṭaka’s, räägitakse Buddha eelmiste eludega seoses kümnest ületavusest (paali keeles pāramī), mis viivad bodhisattva virgumisele: annetamine (paali keeles dāna), kõlblus (sīla), loobumus (nekhamma), mõistmine (paññā), tarmukus (viriya), kannatlikkus (khanti), tõde (sacca), kindlameelsus (adhiṭṭhāna), sõbralikkus (mettā), eelistamatus (upekkhā). Budistlik eetika Virgumise tegurid Dhammapala, Acariya. (1996). A treatise on the Paramis : from the commentary to the Cariyapitaka (PDF). Translated by Bodhi, Bhikkhu. Kandy, Sri Lanka: Buddhist Publication Society. pp. 2–5. ISBN 955-24-0146-1. Käesolevas artiklis on kasutatud "Ida mõtteloo leksikoni" materjale.
Naci Ağbal

Naci Ağbal (sündinud 1. jaanuaril 1968 Bayburtis) on Türgi poliitik, ta kuulub Õigluse ja Arengu Partei ridadesse. Ta oli 24. novembrist 2015 kuni 10. juulini 2018 Türgi rahandusminister. Ta sündis aastal 1968 Bayburtis Bayburti provintsis. Ta lõpetas aastal 1969 Istanbuli Ülikooli. Samast aastast töötas ta Türgi rahandusministeeriumis; aastal 2003 edutati ta rahandusministeeriumi tulude osakonna juhatajaks, aastal 2007 sai tast Eelarve- ja finantskontrolli Peadirektoriks. 12. juunist 2009 kuni 9. veebruarini 2015 oli ta Türgi aserahandusminister. Veebruaris 2015 loobus ta ametnikukarjäärist. Ta kandideeris 2015. aasta Türgi parlamendivalimistel (Õigluse ja Arengu Partei nimekirjas) Türgi Suure Rahvuskogu liikmeks, kuhu ta ka valiti. Samuti valiti ta ka sama aasta novembris toimunud 2015. aasta Türgi erakorralised parlamendivalimistel Türgi Suure Rahvuskogu liikmeks. 24. novembrist 2015 on ta Türgi rahandusminister (algul Ahmet Davutoğlu kolmandas valitsuses, hiljem Binali Yıldırımi valitsuses). Naci Ağbal Türgi Suure Rahvuskogu kodulehel (türgi keeles)
Luis Corvalán

Luis Alberto Corvalán Lepe (14. september 1916 Tomé – 21. juuli 2010 Santiago) oli Tšiili kommunistlik poliitik. Luis Corvalán astus Tšiili Kommunistlikku Parteisse 1932. aastal. Elukutselt oli ta õpetaja. Alates 1952. aastast oli ta Tšiili Kommunistliku Partei Keskkomitee liige. 1956–1958 oli ta Tšiili Kommunistliku Partei Keskkomitee Poliitkomisjoni liige ja Keskkomitee sekretär. 1958. aastal valiti ta Tšiili Kommunistliku Partei peasekretäriks. Alates 1961. aastast oli ta Tšiili parlamendi liige. Luis Corvalán arreteeriti 1973. aasta septembris sõjaväelise riigipöörde ajal. Corvaláni hoiti vangistuses kuni 1976. aastani, mil ta vahetati Nõukogude dissidendi Vladimir Bukovski vastu. Kuni 1988. aastani elas Luis Corvalán pagenduses Nõukogude Liidus, misjärel pöördus muutunud oludes Tšiilisse tagasi. Tšiili Kommunistliku Partei peasekretär oli ta kuni 1990. aastani. Kate Clark. Luís Corvalán obituary The Guardian, 15. august 2010 Luis Corvalán Lepe : Reseñas Biográficas Portada Historia Política Douglas Martin. Luis Corvalán Dies at 93; Led Communists in Chile New York Times, 29. juuli 2010 Ingrid Saavedra. Fallece Luis Corvalán Lepéz, ex secretario general del PC Radio Uchile Rafael Luís Gumucio Riva. Der Abschied von Luís Corvalán Lepe Quetzal, august 2010
Siberut

Siberut on saar Indoneesias, suurim Mentawai saartest. Pindala on 4030 km². Elanikke on Siberutil umbes 35 000. Umbes 10% neist on mentaveid. Saarel on biosfäärireservaat ja Siberuti rahvuspark. Saar on tuntud hulga erinevate primaatide poolest, teiste hulgas on esindatud liigid Hylobates klossii, Simias concolor, Presbytis potenziani, Macaca pagensis. Siberut kuulub Lääne-Sumatra provintsi.
DuPont

DuPont on USA keemiatööstuse ettevõte. Ettevõttes on välja töötatud paljusid laialt kasutatavaid keemilisi aineid, näiteks teflon, kevlar, nailon, neopreen (inglise keeles neoprene), samuti töötati seal välja ja toodeti freoone. Ettevõtte peakontorid asuvad USAs Wilmingtonis ja Šveitsis Genfis. Ettevõtte aktsiad on Dow Jonesi indeksi koosseisus. Ettevõtte asutas 1802. aastal Eleuthère Irénée du Pont. Algul tootis see püssirohtu, hiljem ka muidu sõjaotstarbelisi tooteid, näiteks lõhkeaineid, süütepomme, keemiarelva ja tuumapommi komponente. Ettevõttes töötas 2012. aasta seisuga umbes 70 000 inimest. 1990 – National Medal of Technology and Innovation 2003 – National Medal of Technology and Innovation "Tume vesi" Ettevõtte koduleht
Ehitusmeister Solness

"Ehitusmeister Solness" (originaalpealkirjaga "Bygmester Solness") on Henrik Ibseni 1892. aastal ilmunud näidend. Näidendi tegevus toimub ehitaja Halvard Solnessi kodus. Näidendit mängiti esimest korda 19. jaanuaril 1893 Berliinis. Näidendi põhjal on tehtud mitu filmi. Näidendi järgi on nimetatud Eesti kirjastus Solnessi Arhitektuurikirjastus.
Emma Laine

Emma Johanna Laine (sündinud 26. märtsil 1986 Karlstadis) on Soome endine tennisist ja treener. Tema parim koht WTA edetabelis oli 50. (7. augustil 2006).
Now That's What I Call Music! 62 (Suurbritannia väljalase)

"Now That's What I Call Music! 62" on 62. album Suurbritannia albumiseeriast "Now That's What I Call Music!". Album avaldati 21. novembril 2005.
Mentawai saared

Mentawai saared on saarestik Indoneesias. Idas asuvast Sumatrast eraldab neid umbes 150 km laiune Mentawai väin. Suuremad saared on Siberut, Sipura, Põhja-Pagai (Pagai Utara) ja Lõuna-Pagai (Pagai Selatan). Kuuluvad Lääne-Sumatra provintsi. Mentawai saarte antropoloogia (inglise keeles)
Nikolai Peterson

Nikolai Peterson VR I/3 (23. september 1895 Rakvere – 26. juuli 1922 Rakvere) oli Eesti sõjaväelane (kapten, 1920). Ta teenis Vabadussõjas inseneripataljoni koosseisus. 17. oktoobril 1919 abiellus ta Valentine Volkoviga. Ohvitseride andmekogu
Aire

Aire on jõgi Suurbritannias Inglismaal. Ta on 148 km pikkune ja Yorkshire'i krahvkonna pikim. Jõeäärse geograafilise piirkonna (Airedale) järgi on saanud nime äärdeilterjer. Allikast alates asuvad Aire'i ääres järgmised asulad Malham Hanlith Airton Bell Busk Gargrave Skipton Low Bradley Kildwick Silsden Steeton Utley Keighley Riddlesden Crossflatts Bingley Saltaire Shipley Charlestown Apperley Bridge Horsforth Kirkstall Holbeck Leeds Knowsthorpe Castleford Brotherton Ferrybridge Knottingley Beal Hensall Gowdall Snaith Rawcliffe Airmyn "River Aire Factfile" (PDF). Environment Data. Environment Agency. Lk 2. Originaali (PDF) arhiivikoopia seisuga 16. november 2016. Vaadatud 15. novembril 2016. Dale tähendab inglise keeles orgu: "Oxford Dictionaries - Dictionary, Thesaurus, & Grammar // dale". en.oxforddictionaries.com (inglise). Vaadatud 10.07.2017.[alaline kõdulink]
Äärdeilterjer

Äärdeilterjer (inglise keeles Airedale Terrier) on Inglismaalt pärinev koeratõug. 1886. aastal tunnistati 24 esimest äärdeilterjerit puhtatõulisteks koerteks ja kanti tõuraamatusse. Koer (koost. A. Essenson), Tallinn: Valgus, 1985, lk 157. Airedale'i esimene osa märgib Yorkshire'i krahvkonnas asuvat Aire'i jõge, dale tähendab orgu, Airedale on Aire'i jõe org.  Äärdeilterjer – pildid, videod ja helifailid Wikimedia Commonsis Äärdeilterjer koer.ee saidil
Bangka

Bangka on saar Indoneesias. Asub Sumatrast idas. Pindala on 11 910 km². Bangkal on elanikke umbes 627 000 (1990). Suurim linn saarel on Pangkalpinang. Kuulub Bangka-Belitungi provintsi.
Anton von Kräfting

Heinrich Anton von Kräfting (24. mai (ukj 4. juuni) 1750 Mõntu – 3. (ukj 15. detsember) 1815 Kaunispe) oli põllumees, Kaunispe mõisnik. Ta sündis Mõntu ja Koltse mõisniku Claus Jürgen von Kräftingi (1717–1783) ja Wendula Lowisa Dellingshauseni (1726–1812) pojana. Astus Venemaa sõjaväeteenistusse, kus tõusis kaardiväepraporštšikuks. 8. (ukj 19. jaanuaril) 1797 võeti Saaremaa rüütelkonna matriklisse. Tema abikaasa alates 1792. aastast oli Sophie von Ekesparre (1771–1830). Nende poeg oli Kaunispe, Mõntu ja Koltse mõisnik Clas Johann Georg von Kräfting (1797–1846). Kräfting Väljavõte Saaremaa rüütelkonna genealoogilisest käsiraamatust
Belitung

Belitung on saar Indoneesias. Asub Sumatra ja Kalimantani vahel. Pindala on 4833 km². Belitungil on elanikke umbes 160 000. Suurim linn saarel on Tanjungpandan. Kuulub Bangka-Belitungi provintsi.
Claus Lode

Claus Lode (7/17. veebruar 1609 – 26. jaanuar/5. veebruar 1672) oli Lõo mõisnik, Rootsi kapten. Tema vanemad olid Fromholt Lodde ja Anna Toiß. Tema abikaasa oli Christina Judith Stackelberg, kes ostis 1678. aastal koos oma lastega Oriküla mõisa. Genealogisches Handbuch der Oeselschen Ritterschaft, lk. 539
Camila Cabello

Karla Camila Cabello Estrabao (/kəˈmiˈlə/ /kəˈbeɪoʊ/) (sündinud 3. märtsil 1997 Cojímaris Habana del Estes) Kuuba päritolu Mehhiko-Ameerika laulja ja laulukirjutaja. Koos tüdrukutebändiga Fifth Harmony võitis ta 2012. aastal telesaate "The X Factor" USA versioonis kolmanda koha. Ansambliga avaldati kaks kuldplaadi staatusse jõudnud albumit ja EP, kuid 2016. aasta lõpul Camila lahkus ansamblist. Oma nime all on tal olnud kaks edetabeli Billboard Hot 100 esikahekümnesse jõudnud laulu: "I Know What You Did Last Summer" koos Shawn Mendesiga ja "Bad Things" koos Machine Gun Kellyga, mis jõudis kohale number neli. 2017. aasta mais ilmus ta esimene soolosingel "Crying in the Club", mis on esimene singel tema 2018. aasta jaanuaris ilmunud debüütalbumilt "Camila". Singel jõudis edetabelis Billboard Hot 100 kohale nr 47. koos Fifth Harmonyga "Reflection" (2015) "7/27" (2016) sooloartistina "Camila" (2018)
Friedrich von Palm

Vabahärra Friedrich Karl Rudolf von Palm (6. märts 1859 Stuttgart – 6/18. august 1911 Riia) oli Maasi mõisa rentnik, Württembergi leitnant. 28. märtsil / 9. aprillil 1907 immatrikuleeriti ta Saaremaa rüütelkonda. Tema vanemad olid Julius von Palm (1820–1891) ja Elisabeth van der Howen (1825–1905). Tema abikaasa alates 11/23. oktoobrist 1888 oli Helene von Stackelberg. Abielu oli lastetu. Genealogisches Handbuch der Oeselschen Ritterschaft, lk 549 Geni
Machine Gun Kelly

George Kelly Barnes, tuntud enam hüüdnimega Machine Gun Kelly (18. juuli 1895 Memphis, Tennessee – 18. juuli 1954 Leavenworthi vangla, Leavenworth, Kansas) oli USA gangster Ameerika Ühendriikide keeluseaduse päevilt. Oma hüüdnime pälvis ta oma lemmikrelva Thompsoni püstolkuulipilduja järgi. 1928. aastal jäi ta vahele alkoholi smugeldamisega indiaanlaste reservaati ning ta mõisteti kolmeks aastaks Leavenworthi vanglasse. Sealt vabanes ta ennetähtaegselt tänu eeskujulikule käitumisele. Tema tuntuimaks kuriteoks jäi 1933. aastal naftaärimehe Charles F. Urscheli röövimine ja tema elu eest 200 000-dollarilise lunaraha nõudmine. Selle teo järel mõisteti ta koos abikaasa Kathryn Kellyga eluks ajaks vangi. Seejärel viibis ta 17 aastat Alcatrazis ja seejärel veel 4 aastat Leavenworthis. Ta suri infarkti oma 59. sünnipäeval. Kathryn Kelly vabanes vanglast 1958. aastal, elas suhtelisest anonüümselt Oklahomas ja suri 84-aastaselt 1985. aastal.
Soome-Ugri Rahvaste Assotsiatsioon

Mitte segi ajada Soome-Ugri Rahvaste Noorte Assotsiatsiooniga Soome-Ugri Rahvaste Assotsiatsioon (vene keeles Ассоциация финно-угорских народов, lühend АФУН (AFUN)) on ülevenemaaline assotsiatsioon, mis ühendab Venemaal tegutsevaid soome-ugri rahvaste organisatsioone. AFUNi peakontor asub Saranskis. AFUN moodustati 20. veebruaril 1992, kui Sõktõvkaris tulid kokku mitmed soome-ugri rahvaste esindajad. Sõktõvkaris võeti vastu deklaratsioon moodustada Venemaal regioonide- ja rahvustevaheline organisatsioon. AFUNi esimene istung toimus mais 1992 Iževskis. Soome-Ugri Rahvaste Noorte Assotsiatsioon Soome-ugri rahvaste maailmakongress AFUNi koduleht
18

◄ | 1. sajand eKr | 1. sajand | 2. sajand | ► ◄ | 10. aastad eKr | 0. aastad eKr | 0. aastad | 10. aastad | 20. aastad | 30. aastad | 40. aastad | ► ◄◄ | ◄ | 14 | 15 | 16 | 17 | 18 | 19 | 20 | 21 | 22 | ► | ►► 18. aasta pKr Tiberius ja Germanicus olid Rooma konsulid. ... Arhelaos, Juudamaa etnarh. ...
Gaigi Vaigel

Gaigi Vaigel (ersa keeles Гайги Вайгель (tõlkes 'kõlav hääl')) on ersa rahvamuusikaansambel, mis tegutseb Mordva vabariigis Kotškurovo rajoonis Novaja Põrma (vene keeles Новая Пырма) külas. Ansambel on pälvinud mitu nimekat auhinda, näiteks Mordva vabariigi riikliku preemia (vene keeles Государственной премии Республики Мордовия) ja on saanud teenelise rahvakunstikollektiivi nimetuse (2014; vene keeles заслуженный коллектив народного творчества). Ansambel moodustati 1953.
OYME

OYME (vene keeles ОЙМЕ; ersakeelsest sõnast ойме 'hing', 'meeleolu') on rahvamuusikaansambel, kes laulab ersa ja mokša keeles. Ansambel tegutseb Moskvas. Ansambel moodustati 2011. aastal väljaspool Mordva vabariiki. OYME koduleht
Elektriisolatsioon

Elektriisolatsioon on tõke, mis hoiab ära elektrilise kokkupuute (galvaanilise ühenduse) seadme osade vahel, samuti võimaluse puutuda elektriseadme pingestatud ja voolu juhtivate osade vastu. Niisuguse tõkkena kasutatakse tahkeid, vedelaid ja gaasilisi elektriisolatsiooni materjale ehk elektriisoleermaterjale: tahketest materjalidest on levinuimad mitmesugused plastid (polüeteen (polüetüleen), polüvinüülkloriid (PVC), polükarbonaat jt), sest neile saab anda soovitud elektrilisi ja mehaanilisi omadusi; laialt on kasutusel ka portselan ja klaas (eriti õhuliinides), epoksüvaigud, polüuretaanvaigud jt; vedelad isoleermaterjalid on põhiliselt mitut liiki õlid (trafoõli) ja räniorgaanilised vedelikud; kõige tavalisem gaasiline isoleeraine on õhk. Elektriisoleermaterjale iseloomustavad elektrilised, mehaanilised ja füüsikalis-keemilised omadused ning parameetrid, näiteks elektrilised – läbilöögitugevus, eritakistus, dielektriline läbitavus, dielektrikuskadu; mehaanilised – kõvadus, tugevus, töödeldavus; füüsikalis-keemilised – temperatuuritaluvus, niiskuskindlus, keemiline püsivus. Elektriisoleermaterjalide kõige tähtsam tunnussuurus on kestvalt lubatav töötemperatuur, mis iseloomustab isoleermaterjali kuumataluvust. Temperatuuritaluvuse järgi jagunevad isoleermaterjalid järgmistesse kuumakindlusklassidesse. Klassi number väljendab kestvalt lubatavat temperatuuri, mida materjal peab taluma ettenähtud aja jooksul. Isolaator ENE 2. köide, 1987 Standard EVS-EN 60085:2008 (Electrical insulation – Thermal evaluation and designation)
Vepsa Kultuuri Selts

Vepsa Kultuuri Selts (vepsa keeles Vepsän Kul'tursebr; vene keeles ametlikult Карельская региональная общественная организация (КРОО) "Общество вепсской культуры") on vepsa kultuuri edendav selts. Seltsi asutamisele eelnesid konverentsid juunis 1987 ja oktoobris 1988. Asutajate hulgas olid kirjanik Anatoli Petuhhov Vologdast, teaduste akadeemia Karjala Uurimiskeskuse teadur Zinaida Strogalštšikova, Petroskoi Riikliku Ülikooli dotsent Irma Mullonen, Šoutjärve vepsa muuseumi esindaja Rürik Lonin, Šoutjärve kooli direktor Roza Maksimova jt. Selts registreeriti 4. septembril 1989. Selts määratles oma tegevussuundadena vepsa kirjanduse, keele ja kultuuri taassünni vepsa kooli põhjal; kaasalöömine vepslaste asumisalade sotsiaalmajanduslikus arengus ja vepslaste määratlus seadusandluses põlisvähemusrahvusena. See staatus anti vepslastele 2000. aastal ja alates 2006. aastast on vepslased olnud Vene Föderatsiooni Põhja, Siberi ja Kaug-Ida põlisvähemusrahvus. 2019. aastast on selle esimees Larissa Tsirikova. Seltsi on varem juhtinud Zinaida Strogalštšikova ning see asub Petroskois Karjala Vabariigis. https://fennougria.ee/vepsa-kultuuriselts-valis-uue-esimehe/ http://www.erm.ee/et/vepslased (vaadatud 11. juuli 2017) Selts lehel VKontakte
Voldemar Eomois

Voldemar Eomois (4/17. november 1869 – 3. detsember 1936) oli eesti põllumees. Ta oli Eomõisa talu peremees Laanemetsa vallas ja Hargla koguduse liige. Ta oli kohalike seltside aktiivne tegelane ja juhatuse liige, aastail 1908–1913 Laanemetsa vallavanem.
Bostoni terjer

Bostoni terjer on Ameerika Ühendriikidest pärinev koeratõug. Ameerika kenneliklubi tunnustas tõugu 1893. aastal. "Boston Terrier, Boston Bull Dog Breed Guide Information and Pictures". animal-world.com (inglise). Animal-World. Vaadatud 11.07.2017. Meade, Scottee (2000). The Boston Terrier: An Owner's Guide to a Happy Healthy Pet. Howell Book House. ISBN 1-58245-159-1.  Bostoni terjer – pildid, videod ja helifailid Wikimedia Commonsis
Võitluse päevil

Võitluse päevil oli Noor-Eesti kirjastuse väljaanne, mis ilmus aastal 1905. Innustatuna samal aastal ilmunud koguteose "Noor Eesti" I edust kavandati uut albumit, soovides kirjastada midagi "...elavamat, aktuaalsemat, ajast enesest võrsuvat!". Väljaande koostas Friedebert Tuglas. See oli esimesi ilma eeltsensuurita ilmunud eestikeelseid raamatuid üldse. Trükiarv 2000 eksemplari. Sisu: Gustav Suits: Jumalad ja rumalad (luuletus) Gustav Suits: Võitluse päevil A.Mõttus: Tõuseb... (luuletus) Fr.Mihkelson: Oma päikese poole Bernhard Linde: Sädemed (luuletus) Bernhard Linde: Merd igatseb mu hing... Bernhard Linde: Sääsk sumiseb surma laulu... Helene Taar: Uue aja naisliikumine Marie Heinamägi: Ju kumab koit... (luuletus) Marie Heinamägi: Su mure laps vist olen mina (luuletus) Marie Heinamägi: Kevadel metsas (luuletus) Marie Heinamägi: Öösel mere ääres (luuletus) Marie Heinamägi: Sõudja laul (luuletus) Gustav Suits: Meie esimene luuletaja (Kristjan Jaak Petersonist) Gustav Suits: Kirgede laul (luuletus) Gustav Suits: Suum cuique! (luuletus) Bernhard Linde: Kirikus P.Attila: Kes on siis süüdlane? Marie Heinamägi: Unenägu Ansomardi: Ilmaelu Mait Metsanurk: Mistarvis? Fr.Mihkelson: Ühe luuletuste-kogu puhul (G.Suitsu "Elu tuli" arvustus) Fr.Mihkelson: Kui vihma sadama hakkas (luuletus) Noor-Eesti (rühmituse ideed) "Võitluse päevil", Eesti Kirjandusmuuseum, 2005
2017. aasta spordis

Siin on loetletud 2017. aastal toimunud spordiüritusi. 11.–29. jaanuar – käsipalli maailmameistrivõistlused 14. jaanuar – 5. veebruar – Aafrika rahvaste karikavõistlused jalgpallis  Gabon 29. jaanuar – 8. veebruar – taliuniversiaad Almatõ 6.–19. veebruar – mäesuusatamise maailmameistrivõistlused Sankt Moritz 9.–19. veebruar – laskesuusatamise maailmameistrivõistlused Hochfilzen 19.–26. veebruar – Aasia talimängud Sapporo 22. veebruar – 5. märts – põhja suusaalade maailmameistrivõistlused Lahti 3.–5. märts – Euroopa sisemeistrivõistlused kergejõustikus Belgrad 26. märts – krossijooksu maailmameistrivõistlused Kampala 2.–8. aprill – Euroopa meistrivõistlused tõstmises Split 20.–23. aprill – judo Euroopa meistrivõistlused Varssavi 22.–23. aprill – teatejooksu maailmameistrivõistlused Nassau 27. aprill – 7.mai – rannajalgpalli maailmameistrivõistlused  Bahama 2.–7. mai – maadluse Euroopa meistrivõistlused Belgrad 5.–28. mai – Giro d'Italia  Itaalia 20. mai – 11. juuni – juunioride jalgpalli maailmameistrivõistlused  Lõuna-Korea 16.–30. juuni – Euroopa U21 meistrivõistlused jalgpallis  Poola 16.–25. juuni – Euroopa naiste meistrivõistlused korvpallis  Tšehhi 17. juuni – 2. juuli – FIFA konföderatsioonide karikas  Venemaa 24.–30. juuni – saarte mängud Ojamaa 30. juuni – 7. juuli – orienteerumise maailmameistrivõistlused  Eesti 1.–23. juuli – Tour de France 2.–15. juuli – Euroopa U19 meistrivõistlused jalgpallis  Gruusia 7.–26. juuli – CONCACAF Gold Cup  USA 12.–16. juuli – kergejõustiku noorte maailmameistrivõistlused Nairobi 13.–16. juuli – Euroopa U23 meistrivõistlused kergejõustikus Bydgoszcz 14.–30. juuli – ujumise maailmameistrivõistlused Budapest 16. juuli – 6. august – naiste Euroopa meistrivõistlused jalgpallis 19.–26. juuli – vehklemise maailmameistrivõistlused Leipzig 20.–23. juuli – Euroopa juunioride meistrivõistlused kergejõustikus Grosseto 21. juuli – 4. august – laskmise Euroopa meistrivõistlused Bakuu 28. juuli – 6. august – rannavõrkpalli maailmameistrivõistlused  Austria 4.–13. august – kergejõustiku maailmameistrivõistlused London 19.–30. august – suveuniversiaad Taipei 19.–30. august – Lõuna-Aasia mängud Kuala Lumpur 19. august–10. september – 2017. aasta Vuelta a España 21.–27. august – maadluse maailmameistrivõistlused Pariis 24. august – 3. september – võrkpalli Euroopa meistrivõistlused  Poola 28. august – 3. september – judo maailmameistrivõistlused Budapest 31. august – 17. september – Euroopa meistrivõistlused korvpallis  Iisrael,  Rumeenia,  Soome,  Türgi 1.–15. oktoober – rahvusvahelise kabe maailmameistrivõistlused meestele ja naistele, Tallinn 6.–28. oktoober – jalgpalli noorte maailmameistrivõistlused  India 28. november – 5. detsember – tõstmise maailmameistrivõistlused Anaheim 1.–17. detsember – naiste käsipalli maailmameistrivõistlused 10. detsember – Euroopa krossijooksu meistrivõistlused Šamorín 13.–17. detsember – ujumise lühiraja Euroopa meistrivõistlused Kopenhaagen
Lhasa apso

Lhasa apso on Tiibetist pärinev koeratõug. Arvatavalt ilmusid esimesed lhasa apsod Tiibeti aladele tuhandeid aastaid tagasi. Koer täitis kloostrites valvuri ülesandeid. Lhasa on Tiibeti keskus, apso tähendus tiibeti keeles on "habetunud" ("pikakarvaline lhasa koer"). Mõne autori arvates võib apso olla tuletatud sõnast rapso ("kitsesarnane"). "Origins of the Lhasa Apso". Tushita Lhasa Apso. Originaali arhiivikoopia seisuga 22. detsember 2012. Vaadatud 8. jaanuaril 2013. "Lhasa Apso" (inglise). EasyPetMD. Originaali arhiivikoopia seisuga 2.03.2017. Vaadatud 11.07.2017. Wehrmann, Stephen (2002). Lhasa Apsos: Everything about Purchase, Care, Nutrition, Behavior, and Training. Barron's Educational Series. ISBN 0-7641-1958-3.  Lhasa apso – pildid, videod ja helifailid Wikimedia Commonsis
Panerys

Panerys on Kaunase linnaosa, mis asub linna keskosas Vilijampolė valla territooriumil. Vilijampolė asub Nerise kaldal, see piirneb idas Šilainiaiga ja lõunas Vilijampolėga. Linnaosa on elumajade piirkond, mis on osaliselt hoonestatud eramajade, osaliselt aga korterelamutega. Panerys